পাহাড়ের কোলে প্রেমিকের সঙ্গে রোম্যান্টিক মধুমিতা

কলকাতা: শহরে গরমের দাপটে প্রাণ ওষ্ঠাগত হলেও, দূর পাহাড়ের কোলে শান্তি। দোলের আগে প্রেমিক দেবমাল্যকে (Debmalya Chakravorty) সফরসঙ্গী করে সিকিমের পাহাড়ে সময় কাটাচ্ছেন অভিনেত্রী মধুমিতা (Madhumita Sarcar)। সেখান থেকেই ভাগ করে নিলেন নিজেদের নানা মুহূর্ত। দেবমাল্যর প্রসঙ্গে জানালেন মনের কথাও।

টলিপাড়ার খুবই চেনা মুখ মধুমিতা সরকার। নিজের জীবন নিয়ে সব সময়ই অকপট থেকেছেন। অভিনেতীর বিচ্ছেদের পর কেটে গিয়েছে অনেকটা সময়। মধুমিতার জীবনে এখন ‘নতুন বসন্তে’র ছোঁয়া। মধুমিতা ও দেবমাল্য গত ৫ মাস ধরে একে-অপরকে ডেট করছেন। গত বছর দুর্গাপুজোর সময় প্রথম বার ইঞ্জিনিয়ার দেবমাল্য চক্রবর্তীর সঙ্গে সম্পর্কের কথা প্রকাশ্যে এনেছিলেন মধুমিতা সরকার (Madhumita Sarcar)। মধুমিতা-দেবমাল্য তাঁদের একে-অপরের কাছে সবথেকে ‘নিশ্চিন্ত আশ্রয়’। প্রেমিককে সঙ্গী করে মাঝেমধ্যেই বেরিয়ে পড়েন ইতি-উতি ঘুরতে। এবার মধুমিতা-দেবমাল্যর গন্তব্য সিকিমে। পাহাড়ের কুয়াশায় মোড়া দিনে একে অপরের সঙ্গে একান্তে চুটিয়ে ছুটি উপভোগ করছেন।

আরও পড়ুন: ফেলুদাকে শ্রদ্ধার্ঘ্য, ‘ডিটেক্টিভ চারুলতা’য় কে কে রয়েছেন?

সিকিম থেকে একগুচ্ছ ছবি শেয়ার করেছেন মধুমিতা। কখনও দেবমাল্যর নৈশভোজের ছবি ফ্রেমবন্দি করেছেন, তো কখনও বা আবার কুয়াশামাখা পাহাড়ের কোলে একে-অপরের কাঁধে মাথা দিয়ে ছবি শেয়ার করেছেন। সেখান থেকেই প্রেমিকের উদ্দেশে খোলা চিঠি লিখলেন মধুমিতা সরকার। অভিনেত্রী লেখেন, ‘‘এই পাঁচ মাসে জীবন বদলেছে, তবে এক মুহূর্তের জন্য একঘেয়ে মনে হয়নি। ঘুরতে যাওয়ার সবথেকে গুরুত্বপূর্ণ বিষয় হল কার সঙ্গে জায়গাগুলো আবিষ্কার করছেন। আমাদের ট্যুরের কিছু অবিস্মরণীয় মুহূর্ত রইল। তুমিই আমার নিশ্চিন্ত আশ্রয়।

View this post on Instagram

A post shared by Madhumitha (@madhumita_sarcar)

অন্য খবর দেখুন